Suvestinė redakcija nuo 2009-07-01 iki 2009-09-14

Nutarimas paskelbtas: Žin. 2003, Nr. 80-3639, i. k. 1031100NUTA00001002

LIETUVOS RESPUBLIKOS VYRIAUSYBĖ

N U T A R I M A S

DĖL PAVYZDINIO MINISTERIJŲ DARBO REGLAMENTO PATVIRTINIMO

2003 m. rugpjūčio 12 d. Nr. 1002

Vilnius

Lietuvos Respublikos Vyriausybė nutaria:

1. Patvirtinti Pavyzdinį ministerijų darbo reglamentą (pridedama).

2. Pavesti ministrams per 2 mėnesius nuo šio nutarimo įsigaliojimo pagal Pavyzdinį ministerijų darbo reglamentą patvirtinti ministerijų darbo reglamentus.

3. Nustatyti, kad ministrams tvirtinant ministerijų darbo reglamentus Pavyzdinio ministerijų darbo reglamento nuostatos gali būti detalizuojamos. Ministerijos, atsižvelgdamos į jų veiklą reglamentuojančių įstatymų specifiką, į savo darbo reglamentus gali įrašyti kitas nuostatas.

MINISTRAS PIRMININKAS	ALGIRDAS BRAZAUSKAS

VIDAUS REIKALŲ MINISTRAS	VIRGILIJUS BULOVAS

PATVIRTINTA

Lietuvos Respublikos

Vyriausybės

2003 m. rugpjūčio 12 d.

nutarimu Nr. 1002

PAVYZDINIS MINISTERIJŲ DARBO REGLAMENTAS

I. BENDROSIOS NUOSTATOS

1. Pavyzdinis ministerijų darbo reglamentas (toliau vadinama – Reglamentas) nustato Lietuvos Respublikos ministerijos (toliau vadinama – ministerija) darbo tvarką.

2. Ministerija savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, įstatymais, kitais Lietuvos Respublikos Seimo priimtais teisės aktais, Respublikos Prezidento dekretais, Lietuvos Respublikos Vyriausybės nutarimais, Ministro Pirmininko potvarkiais, ministerijos nuostatais, šiuo Reglamentu ir kitais teisės aktais.

3. Ministerija savo veiklą grindžia įstatymo viršenybės, objektyvumo, proporcingumo, nepiktnaudžiavimo valdžia, tarnybinio bendradarbiavimo ir kitais Lietuvos Respublikos viešojo administravimo įstatyme (Žin., 1999, Nr. 60-1945; 2006, Nr. 77-2975) nustatytais principais.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

4. Lietuvos Respublikos Seime, Lietuvos Respublikos Prezidento kanceliarijoje, Lietuvos Respublikos Vyriausybėje, kitose valstybės institucijose ir įstaigose ministerijai atstovauja ministras arba pagal kompetenciją jo pavedimu viceministras, ministerijos kancleris ar kitas ministerijos valstybės tarnautojas.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

II. BENDRIEJI MINISTERIJOS STRUKTŪROS IR DARBO

KLAUSIMAI

Ministras, ministro politinio (asmeninio) pasitikėjimo valstybės tarnautojai ir visuomeniniai konsultantai

Pakeistas skirsnio pavadinimas:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

5. Ministerijai vadovauja ministras, kuris atsakingas už jam pavestas valdymo sritis ir tiesiogiai atsakingas už Lietuvos Respublikos Vyriausybės programos ir jos įgyvendinimo priemonių, priklausančių ministerijos kompetencijai, įgyvendinimą. Ministras koordinuoja ir kontroliuoja ministerijos administracijos padalinių veiklą. Taip pat ministras koordinuoja ir kontroliuoja įstaigų prie ministerijos veiklą, jeigu šių funkcijų nepaveda viceministrams ir ministerijos kancleriui ir įstatymai nenustato kitaip.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

6. Ministras yra atsakingas Lietuvos Respublikos Seimui, Respublikos Prezidentui ir tiesiogiai pavaldus Ministrui Pirmininkui.

7. Ministrą laikinai pavaduoti gali tik Ministro Pirmininko paskirtas kitas Lietuvos Respublikos Vyriausybės narys. Pavaduojantis ministras neatlieka funkcijų, nurodytų Lietuvos Respublikos Vyriausybės įstatymo (Žin., 1994, Nr. 43-772; 1998, Nr. 41(1)-1131) 26 straipsnio 3 dalies 6, 9, 13, 14 ir 15 punktuose.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

8. Ministras priima ir pasirašo įsakymus. Prireikus ministras gali priimti bendrus įsakymus kartu su kitais ministrais.

Ministro įsakymai turi atitikti Lietuvos Respublikos įstatymų ir kitų teisės norminių aktų rengimo tvarkos įstatymą (Žin., 1995, Nr. 41-991), Įstatymų ir kitų teisės aktų rengimo rekomendacijas, patvirtintas teisingumo ministro 1998 m. rugpjūčio 17 d. įsakymu Nr. 104 (Žin., 1998, Nr. 87-2416; 2002, Nr. 50-1923), ir Dokumentų rengimo taisykles, patvirtintas Lietuvos archyvų departamento prie Lietuvos Respublikos Vyriausybės generalinio direktoriaus 2001 m. kovo 30 d. įsakymu Nr. 19 (Žin., 2001, Nr. 30-1009; 2006, Nr. 60-2169).

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

9. Ministras priima ir pasirašo įsakymus dėl:

9.1. ministerijos strateginių veiklos planų, įstaigų prie ministerijos strateginių ar metinių veiklos planų patvirtinimo, jeigu ministras tvirtinti įstaigos prie ministerijos metinių veiklos planų nepaveda įstaigos prie ministerijos vadovui;

Punkto pakeitimai:

Nr. 1347, 2008-12-24, Žin., 2008, Nr. 149-6059 (2008-12-30), i. k. 1081100NUTA00001347

9.2. ministerijos administracijos struktūros, valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš valstybės biudžeto ir valstybės pinigų fondų (toliau vadinama – darbuotojai), pareigybių sąrašo patvirtinimo;

9.3. ministerijos administracijos padalinių nuostatų, valstybės tarnautojų, darbuotojų ir įstaigų prie ministerijos vadovų pareigybių aprašymų patvirtinimo, Lietuvos Respublikos Vyriausybės pavedimu – įstaigų prie ministerijos nuostatų ir jų administracijos struktūros patvirtinimo;

9.4. ministerijos valstybės tarnautojų ir darbuotojų priėmimo į pareigas ir atleidimo iš pareigų, atostogų suteikimo ministerijos valstybės tarnautojams, pašalpų ir tarnybinių ar drausminių nuobaudų skyrimo ministerijos valstybės tarnautojams ir darbuotojams, jų skatinimo, jeigu ministras to nepaveda daryti ministerijos kancleriui;

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

9.5. įstaigų prie ministerijos vadovų priėmimo į pareigas ir atleidimo iš pareigų, atostogų suteikimo, pašalpų ir tarnybinių ar drausminių nuobaudų skyrimo, skatinimo, jeigu įstatymai nenustato kitaip;

9.6. komisijų (darbo grupių) sudarymo;

9.7. viceministrų veiklos, ministerijos kanclerio administravimo sričių nustatymo;

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

9.8. kitų įstatymų ir Lietuvos Respublikos Vyriausybės nutarimų pavestų funkcijų atlikimo.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

10. Ministro įsakymai skelbiami ir įsigalioja Lietuvos Respublikos įstatymų ir kitų teisės aktų skelbimo ir įsigaliojimo tvarkos įstatymo (Žin., 1993, Nr. 12-296; 2002, Nr. 124-5626) ir Lietuvos Respublikos Vyriausybės 1999 m. rugpjūčio 23 d. nutarimo Nr. 918 „Dėl Lietuvos Respublikos Vyriausybės nutarimų, Vyriausybės sprendimų, Vyriausybės rezoliucijų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų ir kolegialių institucijų teisės aktų pateikimo oficialiai skelbti „Valstybės žiniose“ ir skelbimo interneto tinklalapiuose tvarkos“ (Žin., 1999, Nr. 71-2236; 2003, Nr. 28-1144; 2005, Nr. 146-5328) nustatyta tvarka.

Ministro priimami įsakymai registruojami Lietuvos Respublikos Vyriausybės darbo reglamento, pavirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 (Žin., 1994, Nr. 63-1238; 2003, Nr. 27-1089), nustatyta tvarka.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

11. Ministro politinio (asmeninio) pasitikėjimo valstybės tarnautojai – viceministrai, ministro patarėjas (patarėjai), ministro atstovas spaudai ir kiti ministro politinio (asmeninio) pasitikėjimo valstybės tarnautojai – padeda ministrui formuoti politines nuostatas ir prioritetus, priimti ir įgyvendinti sprendimus.

Ministras savo įgaliojimų laikotarpiu gali turėti visuomeninių konsultantų, kurie ministro prašymu teikia jam konsultacijas, pasiūlymus, išvadas ir kitą informaciją.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

111. Jeigu vieno iš viceministrų laikinai nėra, šio viceministro funkcijas ministras paveda atlikti kitam viceministrui.

Papildyta punktu:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

Ministerijos administracija ir įstaigos prie ministerijos

12. Ministerija turi savo administraciją.

Ministerijos administracijai vadovauja ministerijos kancleris. Jeigu ministerijos kanclerio laikinai nėra, visas jo funkcijas arba dalį jų ministras paveda atlikti vienam iš ministerijos administracijos padalinių vadovų. Ministerijos kancleris, o kai jo laikinai nėra, ministro paskirtas ministerijos administracijos padalinio vadovas pagal kompetenciją priima potvarkius.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

13. Ministerijos administracijos struktūra formuojama atsižvelgiant į įstatymų ir kitų teisės aktų ministerijai pavestos srities valstybės valdymo funkcijas, nustatytus tikslus ir uždavinius, strateginius veiklos planus ir ministerijai Lietuvos Respublikos Vyriausybės patvirtintą didžiausią leistiną valstybės tarnautojų ir darbuotojų pareigybių skaičių.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

14. Ministerijos administracijos padaliniai darbą organizuoja vadovaudamiesi ministro patvirtintais jų nuostatais, departamentų direktoriai, skyrių vedėjai, kitų ministerijos administracijos padalinių vadovai, jų pavaduotojai (departamentų direktoriai, skyrių vedėjai, kitų ministerijos administracijos padalinių vadovai, jų pavaduotojai, toliau šiame reglamente vadinami padalinių vadovais), ministro politinio (asmeninio) pasitikėjimo ir kiti valstybės tarnautojai – pareigybių aprašymais, parengtais ir patvirtintais pagal Valstybės tarnautojų pareigybių aprašymo ir vertinimo metodiką, patvirtintą Lietuvos Respublikos Vyriausybės 2002 m. gegužės 20 d. nutarimu Nr. 685 (Žin., 2002, Nr. 51-1953; 2007, Nr. 50-1922), darbuotojai – pareigybių aprašymais.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

15. Prie ministerijos gali būti Lietuvos Respublikos Vyriausybės steigiami departamentai, kontrolės ar apskaitos funkcijas vykdančios tarnybos, inspekcijos ir kitos įstaigos.

Lietuvos Respublikos Vyriausybės pavedimu ministerija vykdo dalį įstaigos prie ministerijos steigėjo funkcijų.

Įstaigos prie ministerijos, jeigu šios įstaigos vadovas yra Lietuvos Respublikos valstybės biudžeto asignavimų valdytojas, veikla organizuojama vadovaujantis strateginiais veiklos planais. Įstaigos prie ministerijos, jeigu šios įstaigos vadovas nėra Lietuvos Respublikos valstybės biudžeto asignavimų valdytojas, veikla organizuojama vadovaujantis metiniais veiklos planais. Įstaigos prie ministerijos strateginius ar metinius veiklos planus tvirtina ministras. Tvirtinti įstaigos prie ministerijos metinius veiklos planus ministras gali pavesti įstaigos prie ministerijos vadovui. Įstaigos prie ministerijos strateginiai ar metiniai veiklos planai rengiami vadovaujantis Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 (Žin., 2002, Nr. 57-2312; 2007, Nr. 23-879), ir skelbiami šios įstaigos arba ministerijos interneto tinklalapyje.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 1347, 2008-12-24, Žin., 2008, Nr. 149-6059 (2008-12-30), i. k. 1081100NUTA00001347

Ministerijos kolegija

16. Ministerijoje sudaroma kolegija – ministro patariamoji institucija. Kolegijos nariai yra ministras (kolegijos pirmininkas), viceministrai ir ministerijos kancleris. Į kolegijos sudėtį gali būti įtraukiami kiti ministerijos ir kitų institucijų atstovai.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

17. Kolegijos narių skaičių nustato, kolegijos personalinę sudėtį ir darbo reglamentą tvirtina ministras. Jis taip pat teikia klausimus kolegijai svarstyti.

18. Kolegijos posėdžių darbotvarkės sudaromos, pateikti klausimai svarstomi, sprendimai priimami ir įforminami kolegijos darbo reglamento nustatyta tvarka.

Ministerijos veiklos organizavimas

19. Ministerijos veikla organizuojama vadovaujantis ministro patvirtintais strateginiais veiklos planais, rengiamais vadovaujantis Strateginio planavimo metodika ir derinamais su Lietuvos Respublikos Vyriausybės programa, Valstybės ilgalaikės raidos strategija, patvirtinta Lietuvos Respublikos Seimo 2002 m. lapkričio 12 d. nutarimu Nr. IX-1187 (Žin., 2002, Nr. 113-5029), kitais strateginio planavimo dokumentais. Sutrumpintiems ministerijos strateginiams veiklos planams pritaria Lietuvos Respublikos Vyriausybė. Ministerijos strateginiai veiklos planai skelbiami ministerijos interneto tinklalapyje.

Ministerijos strateginių veiklos planų rengimą ir įgyvendinimą organizuoja ir koordinuoja ministerijos kancleris.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 1347, 2008-12-24, Žin., 2008, Nr. 149-6059 (2008-12-30), i. k. 1081100NUTA00001347

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

20. Einamieji ministerijos veiklos klausimai gali būti aptariami ministro, viceministrų ir ministerijos kanclerio pasitarimuose. Šiuose pasitarimuose ministro nurodymu gali dalyvauti padalinių vadovai, įstaigų prie ministerijos vadovai, kiti ministro pakviesti asmenys.

Viceministrai ir ministerijos kancleris gali organizuoti padalinių vadovų ir kitų valstybės tarnautojų ar darbuotojų pasitarimus jiems pavestų uždavinių vykdymo klausimais.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

21. Ministerijos metines veiklos ataskaitas, kuriose informuojama, kaip vykdoma Lietuvos Respublikos Vyriausybės programa, jos įgyvendinimo priemonės, ministerijos strateginis veiklos planas ir įstaigų prie ministerijos strateginiai ar metiniai veiklos planai, Lietuvos Respublikos Vyriausybei teikia ministras.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 1347, 2008-12-24, Žin., 2008, Nr. 149-6059 (2008-12-30), i. k. 1081100NUTA00001347

Dokumentų pasirašymas

22. Ministras pasirašo įsakymus, dokumentus, siunčiamus Respublikos Prezidentui, Lietuvos Respublikos Seimo Pirmininkui ir jo pavaduotojams, Lietuvos Respublikos Seimo komitetų ir pakomitečių pirmininkams, Lietuvos Respublikos Seimo nariams, Ministrui Pirmininkui, ministrams, Lietuvos Respublikos Konstitucinio Teismo pirmininkui ir Lietuvos Respublikos Konstitucinio Teismo teisėjams, Lietuvos Aukščiausiojo Teismo pirmininkui, Lietuvos Respublikos Seimo kontrolierių įstaigos vadovui, valstybės kontrolieriui, Lietuvos banko valdybos pirmininkui, generaliniam prokurorui, taip pat atsakymus į Lietuvos Respublikos Seimo narių rašytinius klausimus ir paklausimus, kitus įstatymų ir Lietuvos Respublikos Vyriausybės nutarimų jam priskirtus pasirašyti dokumentus. Nesant ministro, šiuos dokumentus pasirašo ministrą pavaduojantis kitas Lietuvos Respublikos Vyriausybės narys. Nesant ministro, jo rašytiniu pavedimu šiuos dokumentus gali pasirašyti ir viceministras arba ministerijos kancleris, apie tai vėliau informuodamas ministrą. Įstatymų nustatyta tvarka ministras pasirašo tarptautines sutartis ir susitarimus.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

23. Prieš ministrui pasirašant (vizuojant) dokumentus, jų antruosius egzempliorius (kopijas) vizuoja viceministras arba ministerijos kancleris.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

24. Viceministrai pasirašo raštus, siunčiamus Respublikos Prezidento patarėjams, Lietuvos Respublikos Seimo narių padėjėjams, Ministro Pirmininko vyriausiajam patarėjui ir ministerijoms, kai atsakoma į kitų ministerijų viceministrų pasirašytus raštus, atsakymus į fizinių ir juridinių asmenų raštus, kitų valstybės institucijų ar įstaigų persiųstus ministerijai pagal kompetenciją dokumentus, taip pat kitus teisės aktų jiems pasirašyti priskirtus dokumentus. Prireikus šiuos dokumentus gali pasirašyti ministerijos kancleris. Esant ministro rašytiniam pavedimui, viceministrai pasirašo teikimą, kuriuo Lietuvos Respublikos Vyriausybei teikiamas suderintas teisės akto projektas, taip pat teikimą, kuriuo derinti suinteresuotoms institucijoms teikiamas ministerijos parengtas teisės akto projektas.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

25. Ministerijos kancleris pasirašo potvarkius, raštus, siunčiamus Respublikos Prezidento priimamajam, Lietuvos Respublikos Seimo priimamajam, Vyriausybės kancleriui, Lietuvos Respublikos Seimo kontrolieriams, valstybės kontrolieriaus pavaduotojui, ministerijoms, kai atsakoma į kitų ministerijų kanclerių pasirašytus raštus, sutartis, darbo laiko apskaitos žiniaraščius, finansinės atskaitomybės ir apskaitos dokumentus, kitus teisės aktų jam pasirašyti priskirtus dokumentus. Prireikus šiuos dokumentus, išskyrus potvarkius, sutartis, darbo laiko apskaitos žiniaraščius, finansinės atskaitomybės ir apskaitos dokumentus, gali pasirašyti viceministrai. Esant ministro rašytiniam pavedimui, ministerijos kancleris pasirašo teikimą, kuriuo Lietuvos Respublikos Vyriausybei teikiamas suderintas teisės akto projektas, taip pat teikimą, kuriuo derinti suinteresuotoms institucijoms teikiamas ministerijos parengtas teisės akto projektas.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

26. Prieš viceministrui ar ministerijos kancleriui pasirašant (vizuojant) dokumentus, jų antruosius egzempliorius (kopijas) vizuoja tiesioginis dokumento rengėjas, atitinkami padalinių vadovai ar (ir) įstaigos prie ministerijos vadovas.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

27. Neteko galios nuo 2009-07-01

Punkto naikinimas:

Nr. 616, 2009-06-17, Žin. 2009, Nr. 76-3122 (2009-06-27), i. k. 1091100NUTA00000616

28. Neteko galios nuo 2009-07-01

Punkto naikinimas:

Nr. 616, 2009-06-17, Žin. 2009, Nr. 76-3122 (2009-06-27), i. k. 1091100NUTA00000616

29. Padalinių vadovai pagal kompetenciją turi teisę pasirašyti informacinio pobūdžio raštus.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

30. Prireikus ministras gali nustatyti kitokią dokumentų pasirašymo tvarką.

III. PAVEDIMAI, JŲ VYKDYMAS IR VYKDYMO KONTROLĖ

Lietuvos Respublikos Vyriausybės, Ministro Pirmininko pavedimai

31. Ministras užtikrina, kad Lietuvos Respublikos Vyriausybės ir Ministro Pirmininko pavedimai būtų deramai ir laiku įvykdyti. Lietuvos Respublikos Vyriausybės ir Ministro Pirmininko pavedimų vykdymą organizuoja ir kontroliuoja viceministrai.

Lietuvos Respublikos Vyriausybės, Ministro Pirmininko pavedimus ar Ministrui Pirmininkui pavedus – Vyriausybės kanclerio pavedimus vykdyti savo rezoliucija nurodo ministras, viceministrai ar ministerijos kancleris.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

32. Lietuvos Respublikos Vyriausybės, Ministro Pirmininko pavedimai ar Ministrui Pirmininkui pavedus – Vyriausybės kanclerio pavedimai (išskyrus pavedimus parengti atitinkamą teisės akto projektą) turi būti įvykdomi per 10 darbo dienų nuo jų gavimo ministerijoje, jeigu nenurodytas konkretus įvykdymo laikas. Pavedimai parengti atitinkamo teisės akto projektą turi būti įvykdyti per 3 mėnesius nuo jų gavimo, jeigu pavedime, įstatyme ar kitame teisės akte, kurio pagrindu duodamas pavedimas, nenurodytas konkretus įvykdymo laikas.

Ministro, viceministrų, ministerijos kanclerio pavedimai

Pakeistas skirsnio pavadinimas:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

33. Pavedimai gali būti duodami ministro įsakymais, rezoliucijomis, viceministrų rezoliucijomis, ministerijos kanclerio potvarkiais, rezoliucijomis, kitokia rašytine ar žodine forma.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

34. Pavedimus duoti turi teisę:

34.1. ministras – viceministrams, ministerijos kancleriui, padalinių vadovams, kitiems ministerijos valstybės tarnautojams ir darbuotojams, įstaigų prie ministerijų vadovams;

34.2. viceministrai – padalinių vadovams, kitiems ministerijos valstybės tarnautojams, išskyrus ministerijos kanclerį, ir darbuotojams;

34.3. ministerijos kancleris – padalinių vadovams, kitiems ministerijos valstybės tarnautojams, išskyrus ministro politinio (asmeninio) pasitikėjimo valstybės tarnautojus, ir darbuotojams.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

35. Ministro pavedimų vykdymą organizuoja ir kontroliuoja viceministrai. Ministro pavedimų įstaigų prie ministerijos vadovams vykdymą organizuoja ir kontroliuoja įstaigų prie ministerijos vadovai.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

36. Pavedimas (išskyrus pavedimus parengti atitinkamą teisės akto projektą ir pavedimus, nurodytus šio Reglamento 32 punkte) turi būti įvykdytas ne ilgiau kaip per 10 darbo dienų nuo gavimo ministerijos administracijos padalinyje, jeigu pavedime nenurodytas konkretus pavedimo įvykdymo laikas. Pavedimai parengti atitinkamo teisės akto projektą turi būti įvykdyti ne ilgiau kaip per 3 mėnesius nuo jų gavimo ministerijos administracijos padalinyje, jeigu pavedime, įstatyme ar kitame teisės akte, kurio pagrindu duodamas pavedimas, nenurodytas konkretus įvykdymo laikas.

37. Jeigu įvykdyti pavedimo per nustatytą laiką negalima dėl objektyvių priežasčių, nedelsiant apie tai turi būti pranešta pavedimą davusiam ministrui, viceministrui, ministerijos kancleriui.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

38. Laikoma, kad pavedimas įvykdytas, jeigu išspręsti visi jame pateikti klausimai arba į juos atsakyta iš esmės.

IV. ĮSTATYMŲ IR KITŲ TEISĖS AKTŲ PROJEKTŲ RENGIMAS

Įstatymų ir kitų teisės aktų projektų rengimas ir teikimas derinti

39. Ministerija, įgyvendindama Lietuvos Respublikos Vyriausybės programą ir jos įgyvendinimo priemones, priklausančias ministerijos kompetencijai, vykdydama Lietuvos Respublikos Vyriausybės, Ministro Pirmininko (Ministrui Pirmininkui pavedus – Vyriausybės kanclerio) pavedimus, taip pat savo iniciatyva rengia ir teikia Lietuvos Respublikos Vyriausybei įstatymų, Lietuvos Respublikos Vyriausybės nutarimų ir kitų teisės aktų projektus (toliau vadinama – teisės aktų projektai).

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

40. Teisės aktų projektams rengti gali būti sudaromos darbo grupės.

41. Rengti teisės aktų projektus ministras gali pavesti įstaigoms prie ministerijos pagal kompetenciją.

42. Ministerijos rengiami teisės aktų projektai turi atitikti Lietuvos Respublikos įstatymų ir kitų teisės norminių aktų rengimo tvarkos įstatymą, Įstatymų ir kitų teisės aktų rengimo rekomendacijas ir Dokumentų rengimo taisykles.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

43. Parengti teisės aktų projektai suinteresuotoms institucijoms teikiami derinti ir derinami Lietuvos Respublikos Vyriausybės darbo reglamento nustatyta tvarka.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Kitų institucijų pateiktų teisės aktų projektų derinimas

44. Ministerija Lietuvos Respublikos Vyriausybės darbo reglamento nustatyta tvarka teikia pastabas ir pasiūlymus dėl jai pateiktų derinti kitų valstybės institucijų ar įstaigų parengtų teisės aktų projektų.

45. Pateiktus ministerijai vizuoti kitų valstybės institucijų ar įstaigų teisės aktų projektus ministras (arba ministro rašytiniu pavedimu – viceministras ar ministerijos kancleris) vizuoja tik po to, kai dėl šių teisės aktų projektų rengę išvadas ministerijos administracijos padaliniai juos patikrina ir vizuoja šių teisės aktų projektų kopijas. Jeigu dėl pateikto teisės akto projekto ministras turi pastabų ir pasiūlymų, jis vizuoja jį su pastaba, kuri pridedama prie vizuoto teisės akto projekto.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

Teisės aktų projektų teikimas Lietuvos Respublikos Vyriausybei

46. Teisės aktų projektai Lietuvos Respublikos Vyriausybei teikiami Lietuvos Respublikos Vyriausybės darbo reglamento nustatyta tvarka.

Įstatymų ir kitų norminių teisės aktų projektai skelbiami ministerijos interneto svetainėje Lietuvos Respublikos Vyriausybės 2003 m. balandžio 18 d. nutarimo Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo“ (Žin., 2003, Nr. 38-1739; 2006, Nr. 115-4376) nustatyta tvarka.

Punkto pakeitimai:

Nr. 313, 2009-04-15, Žin., 2009, Nr. 49-1960 (2009-04-30), i. k. 1091100NUTA00000313

Tarptautinių sutarčių rengimas ir sudarymas

47. Tarptautinės sutartys rengiamos ir sudaromos vadovaujantis Lietuvos Respublikos tarptautinių sutarčių įstatymu (Žin., 1999, Nr. 60-1948) ir Lietuvos Respublikos tarptautinių sutarčių rengimo ir sudarymo taisyklėmis, patvirtintomis Lietuvos Respublikos Vyriausybės 2001 m. spalio 1 d. nutarimu Nr. 1179 (Žin., 2001, Nr. 84-2938, 2004, Nr. 175-6497).

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

V. MINISTERIJOS DOKUMENTŲ VALDYMAS.

Pakeistas skyriaus pavadinimas:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

48. Už ministerijos veiklos dokumentų valdymą teisės aktų nustatyta tvarka atsako ministerijos administracijos padalinys.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

49. Dokumentai, susiję su valstybės ar tarnybos paslaptį sudarančia informacija, rengiami ir naudojami teisės aktų nustatyta tvarka.

VI. UŽSIENIO VALSTYBIŲ OFICIALIŲ ASMENŲ, TARPTAUTINIŲ INSTITUCIJŲ

IR ORGANIZACIJŲ ATSTOVŲ PRIĖMIMAS

50. Užsienio valstybių oficialių asmenų, tarptautinių institucijų ir organizacijų atstovų susitikimus su ministru, viceministrais, kancleriu organizuoja ministerijos administracijos padalinys, atsakingas už ryšių palaikymą su užsieniu.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

51. Ne vėliau kaip prieš 3 darbo dienas iki susitikimo darbotvarkė ir susijusi su susitikimu kita medžiaga pateikiama ministrui (viceministrams, ministerijos kancleriui), jeigu ministras nenustato kitaip.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

52. Apie numatomus ir įvykusius ministro, viceministrų, ministerijos kanclerio susitikimus su užsienio valstybių oficialiais asmenimis, tarptautinių institucijų ir organizacijų atstovais informuojama Užsienio reikalų ministerija teisės aktų nustatyta tvarka. Kai šiuose susitikimuose aptariami Europos Sąjungos klausimai, ataskaitos pateikiamos ir Vyriausybės kanceliarijai.

Punkto pakeitimai:

Nr. 1347, 2008-12-24, Žin., 2008, Nr. 149-6059 (2008-12-30), i. k. 1081100NUTA00001347

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

VII. VISUOMENĖS INFORMAVIMAS IR INFORMACIJOS TEIKIMAS PAGAL

VISUOMENĖS PAKLAUSIMUS

53. Visuomenės informavimu apie ministerijos veiklą ir palankios viešosios nuomonės apie ministeriją formavimu rūpinasi ministro atstovas spaudai ir ministerijos administracijos padalinys, atsakingas už ryšių su visuomene palaikymą (toliau vadinama – ryšių su visuomene padalinys).

54. Ministro atstovas spaudai ir ryšių su visuomene padalinys kartu su kitų padalinių vadovais, valstybės tarnautojais ir darbuotojais teikia informaciją visuomenės informavimo priemonėms ir visuomenei, komentuodamas su ministerijos kompetencija susijusius klausimus, informuodamas apie ministerijos vadovų arba valstybės tarnautojų vizitus, susitikimus, pasitarimus, svarbiausiuosius sprendimus, pasirašytus dokumentus, kitus su ministerijos veikla susijusius klausimus, taip pat rengia visuomenės informavimo priemonėms pranešimus aktualiais klausimais. Pranešimus pasirašo ministro atstovas spaudai ar ryšių su visuomene padalinio vadovas, suderinęs su ministru ar viceministru, ar ministerijos kancleriu. Ryšių su visuomene padalinys taip pat apibendrina su ministerijos veikla susijusią informaciją spaudoje ir kitose visuomenės informavimo priemonėse ir teikia ją ministrui, viceministrams, kitiems ministerijos valstybės tarnautojams ar darbuotojams, įstaigoms prie ministerijos.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

55. Ryšių su visuomene padalinio išplatinti pranešimai ir kita informacija visuomenės informavimo priemonėms ir visuomenei privalo atspindėti oficialią ministro poziciją.

56. Informacija pagal visuomenės paklausimus teikiama Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo (Žin., 2000, Nr. 10-236; 2005, Nr. 139-5008) ir kitų teisės aktų nustatyta tvarka.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

VIII. ASMENŲ prašymų, skundų ir pranešimų nagrinėjimas

57. Asmenų prašymai nagrinėjami vadovaujantis Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 d. nutarimu Nr. 875 (Žin., 2007, Nr. 94-3779). Asmenų skundai ir pranešimai nagrinėjami pagal Lietuvos Respublikos viešojo administravimo įstatymo nustatytą administracinę procedūrą.

Nagrinėjant asmenų prašymus, skundus ir pranešimus, šio punkto pirmojoje pastraipoje nurodytų teisės aktų nuostatos taikomos tiek, kiek tų klausimų nereglamentuoja kiti įstatymai ir jų pagrindu priimti kiti teisės aktai.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Skyriaus pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

IX. TARNYBINĖS KOMANDIRUOTĖS

58. Ministro politinio (asmeninio) pasitikėjimo valstybės tarnautojų, ministerijos kanclerio, kitų ministerijos valstybės tarnautojų ir darbuotojų, įstaigų prie ministerijos vadovų išvykimas į tarnybines komandiruotes organizuojamas Lietuvos Respublikos Vyriausybės 2004 m. balandžio 29 d. nutarimo Nr. 526 „Dėl Tarnybinių komandiruočių išlaidų apmokėjimo biudžetinėse įstaigose taisyklių patvirtinimo“ (Žin., 2004, Nr. 74-2555) nustatyta tvarka.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

59. Ministro politinio (asmeninio) pasitikėjimo valstybės tarnautojų, ministerijos kanclerio, kitų ministerijos valstybės tarnautojų ir darbuotojų, įstaigų prie ministerijos vadovų išvykimo į tarnybines komandiruotes į užsienį ir Lietuvos Respublikos teritorijoje klausimus sprendžia ministras. Ministro pavedimu ministerijos valstybės tarnautojų, išskyrus ministro politinio (asmeninio) pasitikėjimo valstybės tarnautojus, ir darbuotojų išvykimo į tarnybines komandiruotes į užsienį ir Lietuvos Respublikos teritorijoje klausimus sprendžia ministerijos kancleris.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

60. Ministro politinio (asmeninio) pasitikėjimo valstybės tarnautojų, ministerijos kanclerio, kitų ministerijos valstybės tarnautojų ir darbuotojų, įstaigų prie ministerijos vadovų siuntimas į tarnybines komandiruotes Lietuvos Respublikoje įforminamas ministro įsakymu, ministro pavedimu ministerijos valstybės tarnautojų, išskyrus ministro politinio (asmeninio) pasitikėjimo valstybės tarnautojus, ar darbuotojų siuntimas į tarnybines komandiruotes Lietuvos Respublikoje ir į užsienį – ministerijos kanclerio potvarkiu. Kai į tarnybinę komandiruotę vyksta ministerijos kancleris, padalinio vadovas, įstaigos prie ministerijos vadovas, įsakyme (potvarkyje) nurodomas ir išvykstantį į komandiruotę valstybės tarnautoją pavaduojantis asmuo.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

61. Valstybės tarnautojai ar darbuotojai, grįžę iš tarnybinių komandiruočių Lietuvos Respublikoje ir užsienyje, ne vėliau kaip per 3 darbo dienas atsiskaito už pavedimo arba užduoties atlikimą padalinio vadovui; padalinių vadovai – ministerijos kancleriui arba ministrui; viceministras, ministerijos kancleris – ministrui. Ministras, grįžęs iš tarnybinės komandiruotės užsienyje, per 5 darbo dienas raštu pateikia Ministrui Pirmininkui komandiruotėje atlikto darbo ir užduoties įvykdymo ataskaitą.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

62. Ministro, viceministrų, ministerijos kanclerio vykimą į užsienį organizuoja ministerijos administracijos padalinys, atsakingas už ryšių palaikymą su užsieniu.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

63. Ministras, viceministrai, ministerijos kancleris, numatydami savo oficialius ar darbo vizitus į užsienio valstybes (taip pat ministro sudaromų specialių darbo grupių darbo vizitus į užsienio valstybes derėtis ir rengti tarptautinių sutarčių), ne vėliau kaip prieš savaitę (išskyrus iš anksto nenumatytus vizitus) informuoja Užsienio reikalų ministeriją apie išvykimo laiką, delegacijos sudėtį, numatomus oficialius susitikimus, šių susitikimų tikslus ir ne vėliau kaip per savaitę nuo vizitų ir susitikimų pabaigos pateikia šiai ministerijai jų ataskaitas. Kai šiuose vizituose ir susitikimuose aptariami Europos Sąjungos klausimai, ataskaitos pateikiamos ir Vyriausybės kanceliarijai.

Punkto pakeitimai:

Nr. 1347, 2008-12-24, Žin., 2008, Nr. 149-6059 (2008-12-30), i. k. 1081100NUTA00001347

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

X. ATOSTOGŲ SUTEIKIMAS

64. Kasmetinės, nemokamos atostogos, atostogos kvalifikacijai tobulinti, atostogos dėl valstybės tarnautojo perkėlimo į kitas pareigas ministerijos valstybės tarnautojams suteikiamos Lietuvos Respublikos valstybės tarnybos įstatymo (Žin., 1999, Nr. 66-2130; 2002, Nr. 45-1708) nustatyta tvarka. Kitos tikslinės atostogos ministerijos valstybės tarnautojams suteikiamos Lietuvos Respublikos darbo kodekso (Žin., 2002, Nr. 64-2569) nustatyta tvarka.

Kasmetinės, tikslinės atostogos ministerijos darbuotojams suteikiamos Lietuvos Respublikos darbo kodekso nustatyta tvarka.

65. Kasmetinės atostogos ministerijos valstybės tarnautojams ir darbuotojams suteikiamos pagal metų pradžioje sudaromą atostogų suteikimo grafiką (eilę).

Ministro politinio (asmeninio) pasitikėjimo valstybės tarnautojų, ministerijos kanclerio, ministerijos administracijos padalinių, tiesiogiai pavaldžių ministrui, vadovų atostogų suteikimo grafiką (eilę) nustato ministras.

Departamentų direktorių, kitų ministerijos administracijos padalinių, nesančių departamentų struktūrose (išskyrus ministerijos administracijos padalinius, tiesiogiai pavaldžius ministrui), vadovų atostogų suteikimo grafiką (eilę) nustato ministerijos kancleris.

Kitų ministerijos valstybės tarnautojų ir darbuotojų atostogų suteikimo grafiką (eilę) nustato padalinių vadovai. Kasmet, iki ministerijos kanclerio nustatytos datos, padalinių vadovai turi pateikti ministerijos administracijos padaliniui, atliekančiam personalo administravimo funkcijas, ministerijos valstybės tarnautojų ir darbuotojų atostogų suteikimo grafikus (eiles).

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

66. Ministro politinio (asmeninio) pasitikėjimo valstybės tarnautojams, ministerijos kancleriui atostogos suteikiamos ministro įsakymu.

Kitiems ministerijos valstybės tarnautojams atostogos suteikiamos ministro įsakymu ar ministro pavedimu – ministerijos valstybės sekretoriaus potvarkiu. Darbuotojams atostogos suteikiamos ministerijos kanclerio potvarkiu.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

67. Padalinių vadovai turi užtikrinti, kad jų vadovaujamų padalinių valstybės tarnautojams ar darbuotojams duoti pavedimai jų atostogų metu būtų perduoti vykdyti kitiems valstybės tarnautojams ar darbuotojams.

XI. MINISTERIJOS VALSTYBĖS TARNAUTOJŲ IR DARBUOTOJŲ

SKATINIMAS

68. Ministerijos valstybės tarnautojai skatinami vadovaujantis Lietuvos Respublikos valstybės tarnybos įstatymu.

69. Ministerijos darbuotojai skatinami darbo santykius reglamentuojančių teisės aktų nustatyta tvarka.

XII. MINISTERIJOS VALSTYBĖS TARNAUTOJŲ IR DARBUOTOJŲ ATSAKOMYBĖ

70. Ministerijos valstybės tarnautojai už tarnybinius nusižengimus gali būti traukiami tarnybinėn atsakomybėn, o už ministerijai padarytą materialinę žalą – materialinėn atsakomybėn Lietuvos Respublikos valstybės tarnybos įstatymo nustatyta tvarka.

71. Ministerijos darbuotojai už darbo drausmės pažeidimus gali būti traukiami drausminėn, o už ministerijai padarytą materialinę žalą – materialinėn atsakomybėn darbo santykius reglamentuojančių teisės aktų nustatyta tvarka.

72. Įstatymų nustatytais atvejais ministerijos valstybės tarnautojai ir darbuotojai gali būti traukiami baudžiamojon, administracinėn ar civilinėn atsakomybėn.

XIII. REIKALŲ PERDAVIMAS KEIČIANTIS MINISTRUI, VICEMINISTRAMS, MINISTERIJOS KANCLERIUI,

PADALINIŲ VADOVAMS, KITIEMS MINISTERIJOS VALSTYBĖS TARNAUTOJAMS

AR DARBUOTOJAMS

Pakeistas skyriaus pavadinimas:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

73. Keičiantis ministrui, reikalų perdavimas organizuojamas Lietuvos Respublikos Vyriausybės darbo reglamento nustatyta tvarka.

74. Keičiantis viceministrams, ministerijos kancleriui, kitiems ministerijos valstybės tarnautojams ir darbuotojams, reikalai perduodami pagal ministro nustatytos formos reikalų perdavimo aktą.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

75. Keičiantis viceministrui, ministerijos kancleriui, padalinio vadovui, reikalai perduodami paskirtam naujam viceministrui, ministerijos kancleriui, padalinio vadovui. Jeigu nėra paskirto naujo viceministro, ministerijos kanclerio, padalinio vadovo, viceministro reikalai ministro pavedimu perduodami kitam viceministrui, ministerijos kanclerio reikalai – ministro pavedimu vienam iš ministerijos administracijos padalinių vadovų, padalinio vadovo – aukštesniam pagal pavaldumą ministerijos valstybės tarnautojui, o padalinio, tiesiogiai pavaldaus ministrui, vadovo reikalai – ministro pavedimu kitam ministerijos valstybės tarnautojui.

Punkto pakeitimai:

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

76. Atleidžiami iš pareigų arba perkeliami į kitas pareigas kiti ministerijos valstybės tarnautojai ar darbuotojai privalo perduoti reikalus (nebaigtus vykdyti dokumentus, nebaigtus spręsti klausimus, turimas bylas), taip pat informacinę ir norminę medžiagą, knygas, įgytas už ministerijos lėšas, antspaudus ir spaudus, kitą turtą, už kurį ministerijos valstybės tarnautojas ar darbuotojas materialiai atsakingas, padalinio vadovui.

Padalinio vadovas paskiria valstybės tarnautoją (-us) ar darbuotoją (-us), atsakingą (-us) už perduotų reikalų tvarkymą.

XIV. ANTSPAUDO NAUDOJIMAS

77. Ministerija turi antspaudą su Lietuvos valstybės herbu.

78. Ministerijos antspaudą saugo ir už jo naudojimą atsako ministerijos kancleris. Ministras saugoti ministerijos antspaudą gali įgalioti kitą ministerijos valstybės tarnautoją. Šiuo atveju už antspaudo naudojimą atsako ministro įgaliotas ministerijos valstybės tarnautojas.

Punkto pakeitimai:

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

79. Ministerijos antspaudas naudojamas teisės aktų nustatyta tvarka.

XV. ARCHYVO TVARKYMAS

80. Ministerijos archyvą tvarko atsakingas už šį darbą ministerijos administracijos padalinys teisės aktų nustatyta tvarka.

XVI. TARNYBINIO TRANSPORTO IR MOBILIŲJŲ TELEFONŲ

NAUDOJIMAS

81. Tarnybinis transportas naudojamas Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose“ (Žin., 1998, Nr. 103-2838, 2003, Nr. 121-5486, 2007, Nr. 15-554) nustatyta tvarka.

Punkto pakeitimai:

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

82. Tarnybiniai mobilieji telefonai naudojami Lietuvos Respublikos Vyriausybės 2002 m. kovo 5 d. nutarimo Nr. 331 „Dėl tarnybinių mobiliųjų telefonų“ (Žin., 2002, Nr. 26-941) nustatyta tvarka.

______________

Pakeitimai:

1.

Lietuvos Respublikos Vyriausybė, Nutarimas

Nr. 95, 2007-01-29, Žin., 2007, Nr. 15-539 (2007-02-03), i. k. 1071100NUTA00000095

Dėl Lietuvos Respublikos Vyriausybės 2003 m. rugpjūčio 12 d. nutarimo Nr. 1002 "Dėl Pavyzdinio ministerijų darbo reglamento patvirtinimo" pakeitimo

2.

Lietuvos Respublikos Vyriausybė, Nutarimas

Nr. 1259, 2007-11-28, Žin., 2007, Nr. 127-5175 (2007-12-06), i. k. 1071100NUTA00001259

Dėl Lietuvos Respublikos Vyriausybės 2003 m. rugpjūčio 12 d. nutarimo Nr. 1002 "Dėl Pavyzdinio ministerijų darbo reglamento patvirtinimo" pakeitimo

3.

Lietuvos Respublikos Vyriausybė, Nutarimas

Nr. 1347, 2008-12-24, Žin., 2008, Nr. 149-6059 (2008-12-30), i. k. 1081100NUTA00001347

Dėl Lietuvos Respublikos Vyriausybės 2003 m. rugpjūčio 12 d. nutarimo Nr. 1002 "Dėl Pavyzdinio ministerijų darbo reglamento patvirtinimo" pakeitimo

4.

Lietuvos Respublikos Vyriausybė, Nutarimas

Nr. 313, 2009-04-15, Žin., 2009, Nr. 49-1960 (2009-04-30), i. k. 1091100NUTA00000313

Dėl Lietuvos Respublikos Vyriausybės 2003 m. rugpjūčio 12 d. nutarimo Nr. 1002 "Dėl Pavyzdinio ministerijų darbo reglamento patvirtinimo" pakeitimo

5.

Lietuvos Respublikos Vyriausybė, Nutarimas

Nr. 616, 2009-06-17, Žin., 2009, Nr. 76-3122 (2009-06-27), i. k. 1091100NUTA00000616

Dėl Lietuvos Respublikos Vyriausybės 2003 m. rugpjūčio 12 d. nutarimo Nr. 1002 "Dėl Pavyzdinio ministerijų darbo reglamento patvirtinimo" pakeitimo